Július Alberty

**Július Alberty** (* 19. august 1925, Vyšná Pokoradz† 11. august 2019, Banská Bystrica) bol historik, vysokoškolský pedagóg, organizátor a zakladateľ vysokého školstva v Banskej Bystrici.

## Životopis
Študoval na gymnáziu v Rimavskej Sobote (19351938) a v Tisovci (19381943). Na Filozofickej fakulte UK v Bratislave absolvoval štúdium dejepisu a filozofie (19431948). V čase vysokoškolského štúdia bol zakladateľom a tajomníkom akademického spolku *Filozof*.

Od roku 1947 pôsobil ako stredoškolský profesor v Lučenci (do roku 1951) a v Banskej Bystrici (19511953) a ako riaditeľ Jedenásťročnej strednej školy v Brezne (1953). V rokoch 19541955 pracoval na Odbore školstva Krajského národného výboru ako krajský školský inšpektor. Od roku 1955 pôsobil ako vysokoškolský pedagóg na Vyššej pedagogickej škole v Banskej Bystrici vo funkcii prodekana (19561957) a dekana (19571959). Bol zástupcom a riaditeľom Pedagogického inštitútu v Banskej Bystrici (19591964), ktorý sa transformoval na Pedagogickú fakultu a vykonával funkciu dekana (19641970). V čase začínajúcej normalizácie bol vylúčený z pedagogického procesu a v roku 1973 prepustený zo školských služieb. V rokoch 19741985 pracoval ako technicko-hospodársky pracovník v *Oblastnej galérii* v Banskej Bystrici. Od roku 1985 žije na dôchodku v Banskej Bystrici. Po rehabilitácii sa v roku 1990 vrátil na katedru histórie Pedagogickej fakulty v Banskej Bystrici ako profesor a následne pôsobil na Fakulte humanitných vied Univerzity Mateja Bela v Banskej Bystrici až do roku 2010.

V roku 1963 sa habilitoval za docenta v odbore *Teória vyučovania dejepisu*. Titul profesora získal v roku 1970, ktorý mu bol udelený až po zmene spoločenských pomerov v roku 1990. Bol členom viacerých vedeckých rád doma i v zahraničí, členom vedeckého kolégia histórie SAV a účastníkom svetových kongresov historikov (Viedeň 1965, Moskva 1970). Zaslúžil sa o zaradenie didaktiky dejepisu medzi vedné odbory vo vtedajšom Československu a prezentoval výučbu dejín Slovenska a Slovákov v maďarských a rakúskych učebniciach a na zahraničných konferenciách. Intenzívne sa venoval aj regionálnej histórii obcí, miest a priemyselných závodov. Bol dlhoročným vedeckým redaktorom vlastivedného časopisu *Obzor Gemera* (19721996).

Jeho syn je Roman Alberty.

## Ocenenie
* Čsl. štátne vyznamenanie Za vynikajúcu prácu (1969)
* Čestný titul doctor honoris causa Ostravskej univerzity v Ostrave (1999)
* Cena literárneho fondu (2002)
* Čestný titul doctor honoris causa Univerzity Mateja Bela v Banskej Bystrici (2003)
* Medaila k 60. výročiu SNP, oslobodenia Slovenska a víťazstva nad fašizmom (2004)
* Medaila k 500. výročiu reformácie za šírenie dobrého mena evanjelickej cirkvi a.v. (2017)
* Najvyššie ocenenie Univerzity Mateja Bela MAGNUM DECUS UNIVERSITATIS (2017)

## Dielo
* *Úvod do vyučovania dejepisu.* Bratislava : Slovenské pedagogické nakladateľstvo , 1956. 135 s.
* *Oceľový chlieb z Podbrezovej.* Banská Bystrica : Stredoslovenské vydavateľstvo, 1968.
* Cesty za poznaním minulosti. Banská Bystrica, Stredoslovenské vydavateľstvo, 1970 (spoluautor)
* *Pohorelské železiarne 1807 - 1826.* Martin : Osveta, 1980.
* *Formovanie robotníckej triedy v obvode Brezna.* Martin : Osveta, 1981.
* *Oblastná galéria v Banskej Bystrici: 20 rokov činnosti 1956 – 1975.* Martin : Tlačiarne SNP, 1980.
* *Oblastná galéria v Banskej Bystrici 1976 – 1980.* Martin : Osveta, 1983.
* *Didaktika dejepisu.* Banská Bystrica : Univerzita Mateja Bela Fakulta humanitných a prírodných vied, 1992. 157 s. ISBN 80-85162-38-5
* *Očová : história a súčasnosť*. Žilina : Knižné centrum, 1999. 151 s. ISBN 80-8064-026-2
* MARTULIAK, Pavol (spoluautor): *Banská Bystrica v znamení kalicha: história Zboru ev. a. v. cirkvi a evanjelického školstva v Banskej Bystrici do roku 1918.* Banská Bystrica : Trian, 2001. 188 s. ISBN 80-88945-43-7
* *Králiky.* Králiky : Obecný úrad, 2002. 96 s.
* *Riečka : od prameňov k dnešku.* Banská Bystrica : Harmony , 1998. 95 s. ISBN 80-967757-1-5
* *Valaská.* Banská Bystrica : Harmony, 2002. 96 s. ISBN 80-968547-9-8
* UHORSKAI, Pavel (spoluautor): *Evanjelici v dejinách slovenskej kultúry, 3. zv.* Liptovský Mikuláš : Tranoscius, 2002. 407 s. ISBN 80-7140-175-7
* *Podbrezová.* Slovenská Ľupča : Tristar Magic, 2008. 275 s.
* *Gemer - Malohont a Rimavská Sobota, 1848 - 1918.* Banská Bystrica : Fakulta humanitných vied Univerzity Mateja Bela, 2008. 136 s. ISBN 978-80-8083-652-8
* *Historik v prúde času : spomienky Júliusa Albertyho.* Banská Bystrica : Univerzita Mateja Bela, 2009. 231 s. ISBN 978-80-8083-853-9
* *Pozdravujem Ťa, Vyšná Pokoradz.* Banská Bystrica : Bez udania nakladateľa, 2014. 199 s. ISBN 978-80-971845-9-9
* *Rimavská Sobota vo svetle archívnych dokumentov a histórie do roku 1918.* Rimavská Sobota : Gemersko-malohontské múzeum, 2019. 160 s. ISBN 978-80-85134-55-1

## Literatúra
* Who is Who v Slovenskej republike

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí historici
Kategória:Absolventi Filozofickej fakulty Univerzity Komenského v Bratislave
Kategória:Slovenskí stredoškolskí pedagógovia
Kategória:Dekani Pedagogickej fakulty Univerzity Mateja Bela v Banskej Bystrici
Kategória:Vyučujúci na Pedagogickej fakulte Univerzity Mateja Bela v Banskej Bystrici
Kategória:Vyučujúci na Fakulte humanitných vied Univerzity Mateja Bela v Banskej Bystrici
Kategória:Osobnosti z Rimavskej Soboty